smcproject/ml-wiki-sentences huggingface dataset:
അരുണ സ്ത്രീയെ കണ്ടു മോഹിതനായ ദേവേന്ദ്രനിൽ  അരുണ സ്ത്രീയിൽ ബാലി ജനിച്ചു അതീവ ബലവാനും  ഈരെഴു ലൊകം പുകൾ പെറ്റവനുമായ ബാലി, രാക്ഷസ രാജാവായ രാവണനെ സംവൽസരങ്ങളോളം ബാലി അടിമയാക്കിയിരുന്നു.
ദേവേന്ദ്രനിൽ അരുണ സ്ത്രീയിൽ ജനിച്ച മറ്റൊരു പുത്രൻ സുഗ്രീവൻ.
ശ്രീരാമ ദേവനാൽ വധിക്കപ്പെട്ട് ബാലി വീര മോക്ഷം പ്രാപിച്ചു  ദൈവ കരുവായ് യോഗപ്പെട്ടു.
വടുക രാജാവിന്റെ വടുക കൊട്ടയിൽ കുടികൊണ്ട ദൈവം പിന്നീട്  മണുമ്മൽ വിശ്വകർമ്മാവിന്റെ  വെള്ളോല  കുടമെൽ ആധാരമാക്കി മണുമ്മൽ ശേഷിക്കുന്നു.
പൂജയും നേർച്ചയും വെള്ളവും വെള്ളാട്ടവും തണ്ണീരമൃതും വാങ്ങി  തെളിഞ്ഞു നിക്കുന്നു.
ശെഷം മണുമ്മൽ, കുറുതാഴ, വടക്കൻ കൊവ്വൽ, മോറാഴ  എന്നീ നാലു സ്ഥാനങ്ങളിൽ ഒരുപൊലെ ശേഷിപ്പെട്ടതിനുശെഷം നാലു വർണത്തിനും(ആശാരി,മൂശാരി,തട്ടാൻ,പെരും കൊല്ലൻ,ചെമ്പോട്ടി) താങ്ങായും തണലായും പപരിപാലിച്ചു വരുന്ന ദൈവമാണ് ബാലി (നെടു ബാലി ).
രാമായണത്തിലെ ബാലിയുടെ കഥ തന്നെ ആണ് ബാലിതെയ്യത്തിന്റെ ആവിഷ്കാരത്തിന്റെ പിന്നിലെ കഥയും.
അസുരന്മാരുമായുള്ള യുദ്ധത്തിൽ ബാലി മരിച്ചെന്നു കരുതി ഗുഹാമുഖം കല്ല്‌ കൊണ്ട് അടച്ചു തിരിച്ചു വന്നു രാജാവായ സുഗ്രീവനുമായി തിരിച്ചുവന്ന ബാലിയുടെ ഏറ്റുമുട്ടൽ ആണ് ഈ തെയ്യത്തിന്റെ രൌദ്രമുഖം.
വാനരന്മാരുടെ പ്രകൃതവും, ഭാവവും എല്ലാ ഈ തെയ്യത്തിന്റെ ചെഷ്ടകളിലൂടെ കാണാം.
അതിനെ സംപുഷ്ടമാക്കാനായി വാദ്യങ്ങളും ഒരുമിച്ചു ചേരുമ്പോൾ ബാലി തെയ്യം പൂർണമാകുന്നു.
വെള്ളാട്ടം ബാലി സുഗ്രീവ യുദ്ധം രാമായണ കഥ
ബാലിയും സുഗ്രീവനും കിഷ്കിന്ധ ഭരിച്ചിരുന്ന കാലത്ത് മായാവി എന്നൊരു അസുരൻ ബലവാനും വീരനുമായ ബാലിയെ യുദ്ധത്തിനു വിളിച്ചു.
കോപിഷ്ടടനായ ബാലി യുദ്ധത്തിനായി ചെന്നു.
എതിരാളികളുടെ പാതി ശക്തി ലഭിക്കുമായിരുന്ന ബാലിയോടു പൊരുതി ഭയന്ന് രാക്ഷസൻ ഒരു 
ഗുഹയിൽ അഭയം പ്രാപിച്ചു.
പിന്തുടർന്ന ബാലി ഗുഹയിൽ പ്രവേശിക്കും മുൻപെ സുഗ്രീവനോട് പറഞ്ഞു ഗുഹയിൽ നിന്നും ക്ഷീരമാണ് വരുന്നതെങ്കിൽ 
അസുരൻ മരിച്ചുവെന്നും പകരം രാക്തമാണ്  വരുന്നതെങ്കിൽ കിഷ്കിന്ധയിൽ ചെന്നു രാജ്യം ഭരിച്ചാലും എന്ന്.
വർഷങ്ങൾ കഴിഞ്ഞു  ഗുഹയിൽ നിന്നും
രക്തം വരുന്നതു കണ്ടു വിഷമിതനായ സുഗ്രീവൻ ഗുഹ കല്ലു കൊണ്ട് അടച്ചു  കിഷ്കിന്ധയിൽ ചെന്നു രാജ്യം ഭരണം ആരംഭിച്ചു.
വർഷങ്ങൾക്കുശേഷം
യുദ്ധത്തിൽ ജയിച്ചു ബാലി കിഷ്കിന്ധയിൽ കോപിഷ്ടടനായി തിരിച്ചെത്തി.
മായാവിയായ രാക്ഷസന്റെ മായാജാലമായിരുന്നു ഗുഹയിൽ നിന്നും വന്ന രക്തം.
സഹോദരനായ  സുഗ്രീവൻ തന്നെ ചതിക്കുകയാണ്  ചെയ്തത് എന്നു തെറ്റിദ്ധരിച്ച ബാലി സുഗ്രീവനെ വധിക്കുവാൻ ചെന്നു.
സുഗ്രീവൻ ഋശ്യമൂകാചല പർവതത്തിൽ (ബാലി കേറാമല) അഭയം പ്രാപിചു.
രാവണനാൽ അപഹരിക്കപ്പെട്ട സീതാദേവിയെ വീണ്ടെടുക്കുവാൻ യുദ്ധത്തിനു പുറപ്പെട്ട ശ്രീരാമ ദേവൻ ദു:ഖിതനായ സുഗ്രീവനെ പർവ്വത്തിൽ വച്ചു കണ്ടുമുട്ടി .
ശ്രീരാമ ദേവന്റെ  നിർദ്ദേശത്തിൽ  സുഗ്രീവൻ ബാലിയെ യുദ്ധത്തിനു വിളിക്കുകയും, യുദ്ധത്തിനിടെ ശ്രീരാമ ദേവന്റെ ഒളിയമ്പിനാൽ ബാലി വധിക്കപ്പെടുകയും
മോക്ഷം പ്രാപിക്കുകയും ചെയ്തു.
വേഷം മുഖത്തെഴുത്ത്
മാർച്ചമയം - ചായില്യം കരിവര
മുഖത്തെഴുത്ത് - ഹനുമാൻകണ്ണ്
തിരുമുടി - കിരീടം റഫറൻസുകൾ
ബാലിദ്വീപ് (യാത്രാവിവരണം) ഇംഗ്ലീഷ് വിലാസം https://ml.wikipedia.org/wiki/Balidweep
പ്രശസ്ത സഞ്ചാര സാഹിത്യകാരനും ജ്ഞാനപീഠ പുരസ്കാരം , കേന്ദ്ര സാഹിത്യ അക്കാദമി പുരസ്കാരം, കേരള സാഹിത്യ അക്കാദമി പുരസ്കാരം ജേതാവുമായ എസ് കെ പൊറ്റെക്കാട്ടിന്റെ ഒരു യാത്രാവിവരണമാണ് ബാലിദ്വീപ്‌ .
1953 ലാണ് അദ്ദേഹം ബാലിദ്വീപ്‌ സന്ദർശിച്ചത്.
അദ്ദേഹം അവിടെ കണ്ട കാഴ്ചകളും, അദ്ദേഹത്തിന്റെ സഞ്ചാര വിവരണങ്ങളും , ബാലിദ്വീപിന്റെയും അവിടത്തെ ജനതയെയും പറ്റിയുള്ള രസകരമായ ചരിത്രവും ആചാരങ്ങളും ഈ പുസ്തകത്തിൽ അദ്ദേഹം പങ്കുവയ്ക്കുന്നു.
ലഘു വിവരണം അധ്യായം 1-7
ബാലിദ്വീപുകളുടെ പൂർവ്വചരിത്രത്തോട് കൂടിയാണ് ആദ്യത്തെ  അദ്ധ്യായം  തുടങ്ങുന്നത്.
ജാവദ്വീപിൽ നിന്നും കപ്പൽ മാർഗ്ഗമാണ് ഗ്രന്ഥകർത്താവ് ബാലിയിൽ എത്തിയത്.
ബാലിയിലെ അദ്ദേഹത്തിന്റെ ആദ്യത്തെ  ദിവസം അദ്ദേഹത്തിന് നിരാശയുണ്ടാക്കുന്നതായിരുന്നു.
ബാലിയിലെ സംസ്കാരം കാണിക്കുന്ന ഒന്നും അദേഹത്തിന്റെ ഹോട്ടലിൽ നിന്നോ അല്ലാതെയോ അദ്ദേഹത്തിന് കാണുവാൻ കഴിഞ്ഞില്ല.
ബാലിദ്വീപിലെ പഴയ സാംസ്‌കാരിക കേന്ദ്രങ്ങൾ കാണുവാൻ എന്നാഗ്രഹിച്ച അദ്ദേഹത്തിന് താംബ എന്നൊരു കൂട്ടുകാരനെ ലഭിക്കുന്നു.
മാത്രമല്ല പണ്ഡിറ്റ്‌ നരേന്ദ്രദേവ് ശാസ്ത്രി എന്നൊരു സംസ്കൃത പണ്ഡിതൻ അദ്ദേഹത്തിന് മറ്റൊരു താമസയിടം ശരിയാക്കുന്നു.
ബാലിയിൽ പണ്ട് നടന്ന പുപ്പൂത്താൻ(മരണം കൈവരിക്കാനുള്ള സമരം) എന്ൻ സംഭവത്തെ പറ്റി അദ്ദേഹം വിവരിക്കുന്നു.
ബാലി പിടിച്ചടക്കാൻ വന്ന ഡച്ചു പടയെ ചെറുക്കാൻ കഴിയാതെ വന്നപ്പോൾ സ്വന്തം നാടിനെ  ഒരു നാട്ടുരാജാവ് തന്റെ പ്രജകളേയും കൂടി ഡച്ചു പടയെ ആക്രമിക്കുകയും മരണം കൈവരിക്കുകയും ചെയുന്ന ചരിത്രം വളരെ  നന്നായിട്ട് അവതരിപ്പിച്ചിരിക്കുന്നു.
ചെറുപ്പം മുതൽക്കേ തലച്ചുമടെടുത്ത് ശീലിക്കുന്ന ബാലി വനിതകളെയും അദ്ദേഹം പരാമർശിക്കുന്നു.
അധ്യായം8-14
ഗ്രന്ഥകർത്താവ് ബൽജിയൻ ചിത്രകാരനായ ലെമെയൂറിനെ പരിചയപ്പെടുന്നു.
തുടർന്ന് അദ്ദേഹം ഉബൂദിലേക്ക്  താമസം മാറുന്നു.
നാടൻ കലകളുടെ കേദാരമായിരുന്നു ഉബൂദ്.
അവിടെ അദ്ദേഹം ചെക്കോര്ദ്ദെ അഗൂന്ഗ് എന്ന ഒരു ക്ഷത്രിയന്റെ കൂടെയാണ്താമസിച്ചത്.
അദ്ദേഹം ഗ്രന്ഥകർത്താവിൽ നിന്നും ഇന്ത്യയിലെ ഹിന്ദുസംസ്കാരത്തെ പറ്റി  ചോദിച്ച് അറിയുന്നു.
ഉൾനാട്ടിലെ ഒരു ഉത്സവം കാണുവാൻ വേണ്ടി അദ്ദേഹം ചെക്കോര്ദ്ദെയോടൊപം പുറപ്പെടുന്നു.
യാത്ര ദുർഘടം പിടിച്ചത് ആയിരുന്നുവെങ്കിലും അവിടത്തെ കാഴ്ചകൾ അദ്ദേഹത്തെ രസിപ്പിച്ചു.
കേരളത്തിലെ ഒരു ഉത്സവം പോലെയാണ് അദ്ദേഹത്തിന് തോന്നിയത്.
അദ്ദേഹം ബാലിദ്വീപിലെ മതവിശ്വസത്തെ പറ്റിയും അവിടത്തെ ക്ഷേത്രങ്ങളെ പറ്റിയും വിവരിക്കുന്നു.
ബാലിയിലെ ജനതയുടെ മതവിശ്വാസം വളരെ ശക്തമായിരുന്നു.
ഒരാൾ മതം മാറിയാൽ അദ്ദേഹം മരിച്ചതിനു തുല്യമായിരുന്നു എന്ന് അദ്ദേഹം പറയുന്നു.
പിന്നീടു വളരെ മനോഹരമായ ലെഗോന്ഗ് നൃത്തത്തെ  പറ്റിയും മറ്റു വേറിട്ട നൃത്തരീതികളെയും വിവരിക്കുന്നു.
പ്രത്യേകം തിരെഞ്ഞെടുത്ത വിത്തുകൾ പുരോഹിതൻ പുണ്യാഹം തളിച്ചതിന് ശേഷം മാത്രമേ അവ വിതക്കുകയുള്ളു.
കാളപ്പൂടും കൊയ്ത്തും വലിയ ആഘോഷത്തോടെ നടത്തിയിരുന്നു.
ബാലിദ്വീപിലെ പുതുവർഷാഘോഷങ്ങൾ മെച്ചാരു എന്ന ദിവസമാണ് നടത്തുനത്.
അന്ന് നടക്കുന്ന കോഴിയങ്കങ്ങളും , പിശാചുക്കളെ ഓടിക്കാൻ വേണ്ടി നടത്തുന്ന കൂളിവേട്ടയെപ്പറ്റിയും പിറ്റേന്ന് ആചരിക്കുന്ന നിശ്ശബ്ദ ദിനമായ ഞെപ്പിയെ പറ്റിയും ഗ്രന്ഥകാരൻ വിശദീകരിക്കുന്നു.
അധ്യായം15-23
കേരളത്തിൽ നടന്നുവരുന്ന കാവടിയാട്ടം , പോലെ ദൈവങ്ങളെ പ്രീതിപെടുത്തുവാൻ നടുത്തുന്ന ബറോങ് നൃത്തനാടകത്തെക്കുറിച്ചും അശ്വസാംഗ്യങ് നൃത്തത്തെ  പറ്റിയും അദ്ദേഹം വിവരിക്കുന്നു.
ബാലിദ്വീപിൽ നടന്നു വന്നിരുന്ന ജാതി വ്യവസ്ഥ കേരളത്തിലെ പോലെ ആയിരുന്നു.
മാത്രവുമല്ല പല ജാതിയിലുള്ളവർ പരസ്പരം സംസാരിക്കേണ്ട ഭാഷയിലും വ്യതസ്തത ഉണ്ടായിരുന്നു .
ബാലിയിലെ യുവവ്ക്കളും യുവതികളും വിവാഹം കഴിക്കുന്ന രീതി തീർത്തും വിചിത്രമായിരുന്നു.
ഗ്രന്ഥകർത്താവ് അത് വളരെ രസകരമായി അവതരിപ്പിച്ചിട്ടുണ്ട്.
ബാലിയിലെ ആൺകുട്ടികൾക്കും പെൺകുട്ടികൾക്കും ചെറുപ്പം മുതൽക്കേ എല്ലാ കാര്യങ്ങളില്ലും മാതാപിതാക്കന്മാർ സ്വാതന്ത്ര്യം അനുവദിച്ചുകൊടുത്തിടുണ്ട്.
ബാലിദ്വീപ്‌കാർ അവരുടെ മുഖ്യാഹരധാന്യത്തെ വളരെ ഭക്തിയോടെ ആരാധിക്കുന്നു.
അധ്യായം 24-30
ബാലിയെ കൈതൊഴിലിന്റെ കലവറ എന്നു ഗ്രന്ഥ കർത്താവ് വിശേഷിപ്പിക്കുന്നു.
അദ്ദേഹം അവിടെ കരംഗാസം എന്ന സ്ഥലം സന്ദർശിക്കുകയും അവിടെ ബക്കീർഭായി എന്ന ഒരു കടയുടമയുടെ ആതിഥ്യം സ്വീകരിക്കുന്നു.
അവിടെ ഉജ്ജുന്ഗ് എന്ന ജലസൗധവും , തീർത്ഥഗംഗ എന്ന സ്ഥലവും സന്ദർശിക്കുന്നു.
തീർത്ഥഗംഗയിലെ കുളങ്ങളിൽ സ്നാനം ചെയ്താൽ സകല രോഗങ്ങളും ശമിക്കുമെന്നു അവിടത്തെ ജനങ്ങൾ വിശ്വസിക്കുന്നു.
തിരിച്ച ഡെൻപസാറിലേക്ക് എത്തിയ അദ്ദേഹം ഒരു ശവഘോഷയാത്ര കാണുന്നു.
തുടർന്ന് ബാലിയിലെ ശവമടക്ക് രീതി അദ്ദേഹം വിവരിക്കുന്നു.
തുടർന്ന് ഒരു ദിവസം സിംഗരാജായിൽ ചിലവഴിച്ചിട്ട് ബാലിദ്വീപിനോട്‌ ത്യാങ് പാമിത്ത് (പോയി വരട്ടെ ) എന്ന് പറഞ്ഞു കൊണ്ട് ഗ്രന്ഥ കർത്താവ് വിട വാങ്ങുന്നു.
ഗ്രന്ഥകർത്താവായ  എസ് കെ പൊറ്റെക്കാട്ടിന്റെ യാത്രാവിവരണങ്ങൾ കൗതുകമേറിയതാണ് .
അദേഹം പല സ്രോതസ്സിൽ നിന്നും ശേഖരിച്ച അറിവ് ഈ പുസ്തകത്തിലൂടെ അദേഹം പകരുന്നു.
അദേഹം സഞ്ചരിച്ച സമയത്ത് അവിടെ ആധുനികത പച്ച പിടിക്കുന്നതേ ഉള്ളു.
അത് കൊണ്ടാണേ അദ്ദേഹത്തിന് പല പ്രാചീന ആചാരങ്ങളും കാണുവാൻ കഴിഞ്ഞത്.
എന്നാൽ ഇന്ന് അവ അവിടെ കാണണം എന്നില്ല.
ബാലിയിലെ ജനതയെ വിട്ടകന്നപ്പോൾ  താൻ സൗമ്യതയെയും സൌന്ദര്യത്തെയും മനുഷ്യ സ്നേഹത്തേയും വിട്ടകന്നു പോവുന്നത് പോലെയാണ് എന്നാണ് ഗ്രന്ഥകർത്താവിന് തോന്നിയത്.
അത്രയ്ക്ക് മനോഹരമായിരുന്നു ബാലിയിലെ നെൽപ്പാടങ്ങളും ജലസ്രോതസ്സുകളും .
ബാലിയിലെ ഹിന്ദു ജനതയുടെ എണ്ണം കുറവായിരുന്നത് കൊണ്ട് അദ്ദേഹത്തിന് പ്രത്യേക സ്വീകരണം പലയിടത്തുനിന്നും ലഭിച്ചിരുന്നു.
ഇത് അദ്ദേഹത്തിന്റെ യാത്ര കുറിപ്പിൽ നിന്നും വ്യക്തമാകുന്നു.
ബാലിയിലെ ജാതിവ്യവസ്തയും ചില സ്ഥലങ്ങളും കേരളത്തെ പോലെയാണ്.
ഈ പുസ്തകത്തിൽ നിന്നും ബാലി ദ്വീപിലെ ജനതയെ പറ്റിയുള്ള ഒരു ചിത്രം ലഭിക്കുന്നു.
അവരുടെ വിചിത്രമായ ആചാരങ്ങൾ ഏറെ കൗതുകമേറിയതാണ്.
വിവിധ നൃത്തങ്ങളെ പറ്റിയുള്ള വിവരണങ്ങളും,  അവിടെ നടന്ന പുപ്പൂത്താൻ എന്ന കൂട്ട ആത്മഹത്യയെ പറ്റിയും ,അവരുടെ വിവാഹ ആചാര രീതികളെ പറ്റിയുമുള്ള വിവരണങ്ങൾ വളരെ നന്നായി അദേഹം വിശദീകരിക്കുന്ന്നു.
ആർക്കും മടുപ്പ് വരാത്ത വിധമാണ് ഈ പുസ്തകം ഗ്രന്ഥകർത്താവ് എഴുതിയത്.
ബാലി മൈന ഇംഗ്ലീഷ് വിലാസം https://ml.wikipedia.org/wiki/Bali_Myna ഇംഗ്ലീഷ് വിലാസം https://ml.wikipedia.org/wiki/Bali_Myna
ഇന്തോനേഷ്യയിൽ കണ്ടുവരുന്ന ഒരിനം മൈനയാണ് ബാലി മൈന (Bali Myna).
ജാലക് ബാലി എന്നും ഈ പക്ഷി അറിയപ്പെടുന്നു.
ഏകദേശം 25 സെ.
മീ നീളം വരുന്ന ബാലി മൈനയുടെ ശരീരം വെളുത്ത തൂവലുകളാൽ ആവൃതമാണ്.
ഇതിന്റെ വാലിന്റെയും ചിറകുകളുടേയും അറ്റം കറുത്ത നിറത്തിലാണ്.
കണ്ണിനു ചുറ്റുമുള്ള നീലനിറത്തിലുള്ള ചർമ്മമാണ് മറ്റൊരാകർഷണം.
ഇവയിൽ ആണും പെണ്ണും കാഴ്ചയിൽ അധികം വ്യത്യാസം പുലർത്തുന്നില്ല.
ഇന്തോനേഷ്യയിലെ ബാലി ദ്വീപിൽ മാത്രമാണ് ഇവയെ സ്വാഭാവികമായി കാണാൻ സാധിക്കുക.
ബാലി ദ്വീപിൽ തദ്ദേശീയജീവി എന്നു പറയാവുന്ന ഒരേയൊരു കശേരുകിയാണ് ഈ പക്ഷി.
(ബാലി ദ്വീപിന്റെ മാത്രം സ്വന്തമായിരുന്ന ബാലി കടുവ 1937ൽ വംശനാശം സംഭവിച്ചു).
അധികം ഉയരത്തിലല്ലാത്ത മര തലപ്പുകളിലാണ് ഇവയെ കാണ്ടുവരുന്നത്.
അപൂർവമായേ ഇവ നിലത്തിറങ്ങാറുള്ളൂ.
വെള്ളുത്തനിറമായത്തിനാൽ ബാലി മൈനകൾ ഇരപിടിയന്മാരുടെ കാഴ്ചയിൽ അനായാസം പെടും.
അതിനാൽ കൂട്ടമായാണ് ഇവ മിക്കപ്പോഴും ഭക്ഷണം തേടാനിറങ്ങുന്നത്.
ശത്രുക്കളുടെ സാമീപ്യം തിരിച്ചറിയുന്ന പക്ഷി കൂട്ടത്തിലെ മറ്റുപക്ഷികൾക്ക് മുന്നറീയിപ്പ് നൽകുന്നു.
പഴങ്ങൾ, വിത്തുകൾ, പുഴുക്കൾ, ഷഡ്പദങ്ങൾ എന്നിവയാണ് ബാലി മൈനകളുടെ ആഹാരം.
പ്രത്യുല്പാദന കാലയളവിൽ ആൺപക്ഷികൾ ഉറക്കെ ചിലച്ചും തലയാട്ടിയും പെൺപക്ഷിയെ ആകർഷിക്കുന്നു.
മരപ്പൊത്തുകളിലാണ് ഇവ കൂടുകൂട്ടുന്നതും മുട്ടയിടുന്നതും.
ഒരു തവണ പെൺ പക്ഷി 2-3 മുട്ടകൾ വരെ ഇടും.
പെൺ പക്ഷിതന്നെയാണ് അടയിരിക്കുന്നതും.
മുട്ട വിരിഞ്ഞ് വരുന്ന കുഞ്ഞുങ്ങൾക്ക് തീറ്റ കൊണ്ടുവരുന്നത് അച്ഛനും അമ്മയും കൂടിചേർന്നാണ്.
വംശനാശഭീഷണി നേരിടുന്ന ഒരു പക്ഷികൂടിയാണ് ബാലി മൈന.
1910 ലാണ് ഇവയെ ആദ്യമായ് കണ്ടെത്തുന്നത്.
വളർത്തുപക്ഷി എന്ന നിലയിൽ ഇവയെ വനത്തിൽ നിന്നും പിടിച്ച് കൂട്ടിലടച്ച് വളർത്തുന്നത് ഇവയുടെ എണ്ണം ഗണ്യമായ് കുറയാൻ കാരണമാകുന്നു.
ഇന്ന് ഇവയുടെ വ്യാപാരം ഇന്തോനേഷ്യൻ സർക്കാർ നിരോധിച്ചിരിക്കുകയാണ്.
പടിഞ്ഞാറാൻ ബാലി ദേശീയോദ്യാനത്തിലും നുസ പെനിഡ എന്ന ബാലിയിലെ ഒരു ചെറിയ ദ്വീപിലും മാത്രമാണ് ഇവയുള്ളത്.
2012ലെ കണക്കനുസരിച്ച് ഇതിൽ ബാലി ദേശീയോദ്യാനത്തിൽ ഏകദേശം 24ഉം നുസ പെനിഡയിൽ ഏകദേശം നൂറിലധികവും പക്ഷികൾ മാത്രമാണുള്ളത്.
ഇതിലധികം പക്ഷികൾ കൂട്ടിലടയ്ക്കപെട്ട് കഴിയുന്നു എന്നതാണ് ആശ്ചര്യകരം.
ബാലിഖ് നദി ഇംഗ്ലീഷ് വിലാസം https://ml.wikipedia.org/wiki/Balikh_River
സിറിയയിലെ ' ഐൻ അൽ-ആറസിൽ നിന്ന് ഉത്ഭവിക്കുന്ന നദിയാണ് ബാലിഖ് നദി .
ഇത് തെക്ക് ഭാഗത്തേക്ക് ഒഴുകുന്നു.
ഒപ്പം യൂഫ്രട്ടീസുമായി ചേർന്ന് ആധുനിക പട്ടണമായ റഖയിൽ ചേരുന്നു.
ഖബൂർ നദിക്ക് ശേഷം സിറിയൻ മണ്ണിൽ യൂഫ്രട്ടീസിന്റെ ഏറ്റവും വലിയ കൈവഴിയാണ് ബാലിഖ്.
ഇത് ഒരു പ്രധാന ജലസ്രോതസ്സാണ്.
വലിയ ഭാഗങ്ങൾ അടുത്തിടെ കനാൽവത്ക്കരണത്തിന് വിധേയമാക്കി.
ബാലിഖ് നദിയുടെ പ്രാഥമിക ഉറവിടം സിറോ-ടർക്കിഷ് അതിർത്തിക്ക് തൊട്ട് തെക്കായി 'ഐൻ അൽ-ആറസിന്റെ കാർസ്റ്റിക് നീരുറവയാണ്.
കൂടാതെ, ഹാരൻ സമതലത്തിൽ നിന്ന് വടക്കോട്ട് ഒഴുകുന്ന നിരവധി അരുവികളിൽ നിന്നും വാഡികളിൽ നിന്നും നദീതടത്തിന്റെ പടിഞ്ഞാറ്, കിഴക്ക് സമതലങ്ങളിൽ നിന്നും ബലീഖിന് ജലം ലഭിക്കുന്നു.
ജുല്ലാബ്, വാദി ഖരാമോഗ്, വാദി അൽ-ഖേദർ എന്നിവയാണ് ഈ അരുവികൾ.
'അയ്ൻ അൽ' അരസിന് തെക്ക് ഏതാനും കിലോമീറ്റർ അകലെയുള്ള ജുല്ലാബിന്റെ ചാനൽ ബാലിഖുമായി ചേരുന്നു.
ഈ ചെറിയ നദി സാൻ‌ലൂർ‌ഫയുടെ വടക്ക് നീരുറവകളിൽ നിന്ന് ഉയരുന്നു.
പക്ഷേ ബാലിഖിൽ എത്തുന്നതിനുമുമ്പ് ഇതിനകം ഹരാനിൽ വച്ച്  വരണ്ടുപോകുന്നു.
പഴയ നഗരമായ ഹാരാനിലെ ഇപ്പോൾ ഉണങ്ങിയ നിരവധി കിണറുകൾ ഇത് സൂചിപ്പിക്കുന്നു എന്നിരുന്നാലും, മുൻകാലങ്ങളിൽ ജലനിരപ്പ് വളരെ ഉയർന്നതായിരിക്കാം.
വാദി അൽ-ഖേദർ ബാലിഖ് താഴ്‌വരയുടെ കിഴക്ക് സമതലത്തിലേക്ക് ഒഴുകുന്നു.
വാദി അൽ-ബുർജും, വാദി അൽ ഹമറും, വാഡി ചുവേരയും നദിയിലേയ്ക്ക് ആവശ്യമായ ജലം നൽകുന്നു.
ഈ വാഡികൾക്കും വാദി കറാമോഗിനും കനത്ത മഴയെത്തുടർന്ന് ഗണ്യമായ അളവിൽ ജലം എത്തിക്കാൻ കഴിയുന്നു.
കൂടാതെ വലിയ ചുണ്ണാമ്പുകല്ലുകൾ അവയുടെ താഴ്ന്ന പ്രവാഹങ്ങളിൽ കാണാം.
സമ്പന്നമായ ഒരു സാംസ്കാരിക പ്രദേശത്തിന്റെ ഹൃദയഭാഗമാണ് ബാലിഖ് നദി.
രണ്ട് കരകളിലും ക്രി.
ആറാം സഹസ്രാബ്ദമായ അവസാന നിയോലിത്തിക്ക് വരെയുള്ള നിരവധി അധിവസിതപ്രദേശ കുന്നുകൾ കാണപ്പെടുന്നു.
വെങ്കലയുഗത്തിൽ (BCE. 3 മില്ലേനിയം) പുരാതന തത്തുൽ (ബലിക്കിന്റെ ഡെൽറ്റയിലെ ഇന്നത്തെ റഖായ്‌ക്ക് സമീപം), വടക്ക് ടെൽ ച്യൂറ (ബാലിഖിനടുത്തുള്ള വാദി ഹമദ്) എന്നിവ പ്രധാന നഗരങ്ങളായിരുന്നു.
സഹസ്രാബ്ദങ്ങളായി ഈ പ്രദേശം നാടോടികളായ ഗോത്രങ്ങളും അധിവേശജനങ്ങളും തമ്മിലുള്ള ആശയവിനിമയം തുടർന്നു.
ഒരാൾ ചിലപ്പോൾ മറ്റൊന്നിനു മുകളിൽ മേൽക്കോയ്മ നേടി.
ക്ലാസിക്കൽ ആന്റിക്വിറ്റിയിൽ ഈ പ്രദേശത്തെ തലസ്ഥാനമായ എഡെസ്സ / കാലിർറോ (അർ-റുഹ) അർ-റുഹയും ബാലിഖ് താഴ്‌വരയിലെ മറ്റൊരു പ്രമുഖ പട്ടണവും ഓസ്റോഹീൻ എന്ന് വിളിച്ചിരുന്നു.
ഹാരൻ (റോമൻ കാർഹെ), മുസ്‌ലിം, ജൂത പാരമ്പര്യങ്ങളിൽ യഥാക്രമം അബ്രഹാമിന്റെയും മറ്റ് എബ്രായ ഗോത്രപിതാക്കന്മാരുടെയും (മാട്രിയാർക്കുകളുടെയും) കഥകളിൽ ഉൾപ്പെടുന്നു.
എ.ഡി ഏഴാം നൂറ്റാണ്ടിൽ ഇസ്ലാമിക അധിനിവേശത്തിനുശേഷം ഈ പ്രദേശം അറബ് ഗോത്രമായ ദിയാർ മുദാർ എന്നറിയപ്പെട്ടു.
762-ൽ ഖലീഫ അൽ മൻസൂർ യൂഫ്രട്ടീസ് ജംഗ്ഷനിൽ അർ-റാഫിക്ക എന്ന സ്ഥലത്ത് ഒരു ഗാരിസൺ നഗരം പണിതു.
ഇത് ഹെല്ലനിസ്റ്റിക് നഗരമായ കല്ലിനിക്കോസുമായി നഗര സമാഹരണ റഖയിലേക്ക് ലയിപ്പിച്ചു.
ബാലിഖ് നദീതടത്തിലെ പുരാവസ്തു ഗവേഷണം
പത്തൊൻപതാം നൂറ്റാണ്ടിലെ യൂറോപ്യൻ സഞ്ചാരികൾ ബാലിഖ് താഴ്‌വരയിൽ പുരാവസ്തു അവശിഷ്ടങ്ങൾ ഉണ്ടെന്ന് രേഖപ്പെടുത്തിയിരുന്നുവെങ്കിലും 1938 വരെ ആദ്യത്തെ അന്വേഷണം നടന്നിരുന്നില്ല.
ഇംഗ്ലീഷ് പുരാവസ്തു ഗവേഷകനായ സർ മാക്സ് മല്ലോവൻ (എഴുത്തുകാരി അഗത ക്രിസ്റ്റിയുടെ ഭർത്താവ്) ബിസി ഏഴാം നൂറ്റാണ്ട് മുതൽ രണ്ടാം മില്ലേനിയം വരെയുള്ള അഞ്ച് പുരാവസ്തു സ്ഥലങ്ങൾ അന്വേഷിക്കാൻ ആറാഴ്ച ചെലവഴിച്ചു.
1969-ൽ ജാക്വസ് കവിൻ സംവിധാനം ചെയ്ത ഒരു ഫ്രഞ്ച് ടീം അന്വേഷണം ആരംഭിച്ചു.
സൈറ്റിന്റെ വടക്കൻ ചരിവിൽ പരിമിതമായ എട്ട് നിയോലിത്തിക്ക് അധിനിവേശ തലങ്ങൾ അദ്ദേഹത്തിന്റെ ടീം തുറന്നുകാട്ടി.
അവലംബം പുറത്തേക്കുള്ള കണ്ണികൾ Tell Sabi Abyad archaeological project
ബാലി കടലിടുക്ക് ഇംഗ്ലീഷ് വിലാസം https://ml.wikipedia.org/wiki/Bali_Strait
ബാലി കടലിടുക്ക് , ജാവ , ബാലി ദ്വീപുകളെ തമ്മിൽ വേർതിരിക്കുന്നതും ഇന്ത്യൻ മഹാസമുദ്രത്തെ ബാലി കടലുമായി ബന്ധിപ്പിക്കുന്ന ഒരു കടലിടുക്കാണ്.
ഈ കടലിടുക്കിന്റെ ഏറ്റവും വീതി കുറഞ്ഞ ഭാഗത്തിന് ഏകദേശം 2.4 കിലോമീറ്റർ (1.5 മൈൽ) വീതിയുണ്ട്.
ബാലി ദ്വീപിനെ വലയംചെയ്തുകിടക്കുന്ന ഈ ജലഭാഗത്തിന്റെ കിഴക്കുഭാഗത്ത് ലൊമ്പോക്ക് കടലിക്ക് , തെക്കുകിഴക്ക് ബാഡങ്ങ് കടലിടുക്ക്, വടക്കുഭാഗത്ത് ബാലി കടൽ തെക്കുപടിഞ്ഞാറ് ഇന്ത്യൻ മഹാസമുദ്രം , പടിഞ്ഞാറ് ബാലി കടലിടുക്ക് എന്നിവയാണ് അതിരുകൾ.
ഭൂമിശാസ്ത്രപരമായി ബാലി ദ്വീപ്, ജാവ എന്നിവ അവസാന ഹിമയുഗത്തിന്റെ അന്ത്യം വരെ ഒന്നുചേർന്നുകിടക്കുകയും സമുദ്രജലവിതാനം ഉയർന്നപ്പോൾ കരകളെ തമ്മിൽ ബന്ധിപ്പിച്ചിരുന്ന ഭാഗം ജലത്തിനടിയിലാകുകയും ചെയ്തു.
സുന്ദ ഷെൽഫ് എന്നറിയപ്പെടുന്ന ടെക്റ്റോണിക് ഫലകത്തിന്റെ ഭാഗമാണ് ഇവ രണ്ടും.
ഇന്തൊനേഷ്യൻ സർക്കാർ കടലിടുക്കിനു കുറുകേ ഒരു പാലത്തിനുള്ള സാദ്ധ്യത പരിഗണിക്കുന്നു.
സാമ്പത്തിക ബുദ്ധിമുട്ടുകളും ബാലിയിലെ ചില നാട്ടുകാരിൽനിന്നുള്ള എതിർപ്പുകളും ഈ പദ്ധതിയെ തടസ്സപ്പെടുത്തുന്ന ഘടകങ്ങളാണ്.
നിലവിൽ ബാലിയിലേക്ക് സ്ഥിരമായി ബന്ധിപ്പിക്കുന്ന ഘടകങ്ങൾ ഒന്നുംതന്നെയില്ല.
ജാവയിലെ കേതാപാങ്, ബാലിയിലെ ജെമ്പ്രാനാ റീജൻസിലെ ഗിലിമാനക്ക് എന്നിവയ്ക്കിടയിലുള്ള ഫെറി സർവ്വീസ് മാത്രമാണ് നിലവിലുള്ളത്.
ബാലി ബരത് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/West_Bali_National_Park വംശനാശഭീഷണി നേരിടുന്ന ബാലി മൈനയുടെ അവസാന ആശ്രയമാണ് ദേശീയ ഉദ്യാനം
ബാലി ബരത് ദേശീയോദ്യാനം ഇന്തോനേഷ്യയിലെ ബാലിയിലെ ബുലെലെങ്ങ് റീജൻസിയിൽ സ്ഥിതിചെയ്യുന്നു.
സമുദ്രതീരത്ത് സ്ഥിതിചെയ്യുന്ന സംരക്ഷിത പ്രദേശമായ ഈ ദേശീയോദ്യാനം 1941-ലാണ് സ്ഥാപിതമായത്.
ഇന്ന് 19,000 ഹെക്ടർ വിസ്തീർണ്ണം ഉള്ള ഈ പ്രദേശം, തുടക്കത്തിൽ 77,000 ഹെക്ടർ വിസ്തൃതിയുണ്ടായിരുന്നു.
ഉദ്യാനത്തിനു ചുറ്റും ഉള്ള 190 ചതുരശ്രകിലോമീറ്ററിൽ 158 ചതുരശ്രകിലോമീറ്റർ പ്രദേശം കരയിലും ബാക്കിഭാഗം (ബാലിയിലെ ആകെയുള്ള കരയുടെ 5% ) കടലിലുമായി കിടക്കുന്നു.
ഉദ്യാനത്തിന്റെ പടിഞ്ഞാറുഭാഗത്ത് ഗില്ലിമാനുക് തുറമുഖവും കിഴക്കുഭാഗത്ത് ഗോറിസ് ഗ്രാമവും സ്ഥിതിചെയ്യുന്നു.
ഈ ഉദ്യാനത്തിൽ മെർബുക്ക് പർവ്വതവും (1,388മീ), പറ്റസ് പർവ്വതവും (1,412 മീ) കിഴക്കൻ സംരക്ഷിതഭാഗങ്ങളിൽ ഏതാനും അഗ്നിപർവ്വതങ്ങളും കാണപ്പെടുന്നു.
പ്രപറ്റ് അഗുങ് ഉപദ്വീപിന്റെ മുഴുവൻ ഭാഗങ്ങളും ഈ ദേശീയോദ്യാനത്തിൽ ഉൾക്കൊള്ളുന്നു.
വനത്തിന്റെ പ്രത്യേകതയനുസരിച്ച് ജീവികളുടെയും സസ്യങ്ങളുടെയും വാസസ്ഥലവും വ്യത്യാസപ്പെട്ടിരിക്കുന്നു.
ഇവിടെ മഴക്കാടുകളും, വരണ്ട സാവന്ന പ്രദേശങ്ങളും, അക്കേഷ്യാ മരങ്ങൾ നിറഞ്ഞ കുറ്റിക്കാടുകളും, വിവിധയിനം മരങ്ങൾ നിറഞ്ഞ വനങ്ങളും, ഉയർന്ന പ്രദേശങ്ങളിലുള്ള പർവ്വതപ്രദേശങ്ങളിൽ കാണപ്പെടുന്ന തരം വനങ്ങളും കണ്ടുവരുന്നു.
കണ്ടൽക്കാടുകളും ഈ ഉദ്യാനത്തിന്റെ സവിശേഷതയാണ് .
ഈ ഉദ്യാനത്തിൽ മിതോഷ്ണവും, ഈർപ്പം നിറഞ്ഞതുമായ കാലാവസ്ഥയാണ് അനുഭവപ്പെടുന്നത്.
വർഷം മുഴുവനും കാണപ്പെടുന്ന താപനില 30-35°C (85-95°F) ആണ്.
ഏപ്രിൽ മുതൽ ഒക്ടോംബർ വരെ വരണ്ട കാലാവസ്ഥയും, നവംബർ മുതൽ മാർച്ച് വരെ മഴക്കാലവുമാണ്.
ബാലി ബരത് ദേശീയോദ്യാനത്തിന്റെ ചെറിയ ഭാഗത്തുപോലും വളരെ വലിയ ജൈവവൈവിധ്യമാണുള്ളത്.
ഈ ഉദ്യാനമേഖലയിൽ 175 വ്യത്യസ്തയിനം സസ്യങ്ങളും, ഇവയിൽ പ്രധാനപ്പെട്ട വർഗ്ഗങ്ങളായ അരിയാപൊരിയൻ (ശാസ്ത്രീയനാമം: Antidesma bunius ), മണിമരുത് അഥവാ പൂമരുത് (ശാസ്ത്രീയനാമം: Lagerstroemia reginae ), ചന്ദനം (Sandal wood tree) (ശാസ്ത്രീയനാമം Santalum album ), കാൻഡിൽ നട്ട് ( Aleurites moluccanus ), മലമ്പരത്തി (ശാസ്ത്രീയനാമം: Sterculia foetida ), മാഫ് നട്ട് ( Garcinia dulcis ), ഏഴിലം‌പാല (ശാസ്ത്രീയനാമം: Alstonia scholaris ), വീട്ടി (ശാസ്ത്രീയനാമം: Dalbergia latifolia ), തുടങ്ങിയ സസ്യജാലങ്ങളെയും കണ്ടുവരുന്നു.
പ്രപറ്റ് അഗുങ് ഉപദ്വീപിൽ ധാരാളം പവിഴപുറ്റുകൾ കാണപ്പെടുന്നു.
ഈ ഉദ്യാനമേഖലയിൽ 18 കുടുംബങ്ങളിൽ നിന്നുള്ള 110 ഇനം പവിഴപുറ്റുകൾ ഉള്ളതായി രേഖപ്പെടുത്തിയിരിക്കുന്നു.
ലോകത്തു ഇതുവരെ രേഖപ്പടുത്തിയിട്ടുള്ള 29 ഇനം മഷ്റൂം പവിഴപുറ്റുകളിൽ 22 ഇനം ഇവിടെ കാണപ്പെടുന്നു.
ഈ ദേശീയോദ്യാനത്തിൽ 165 വ്യത്യസ്തയിനം പക്ഷികളും കാണപ്പെടുന്നു.
ബാലി സ്റ്റാർലിങ് എന്ന ഇനം പക്ഷി ഈ ഉദ്യാനത്തിന്റെ മാത്രം പ്രത്യേകതയാണ്.
ഈ പക്ഷിയുടെ സാന്നിദ്ധ്യം ഈ ഉദ്യാനത്തെ ഒന്നാം സ്ഥാനത്തെത്തിക്കുന്നു.
വയൽക്കോതിക്കത്രിക ( Hirundo rustica ), ചീനമഞ്ഞക്കിളി ( Oriolus chinensis ), റാക്കറ്റ് റ്റെയിൽട് ട്രീപീ ( Crypsirina temia ), ചുട്ടിപ്പരുന്ത് ( Spilornis cheela ), കാട്ടുപനങ്കാക്ക ( Eurystomus orientalis ), കൊമ്പൻ ശരപ്പക്ഷി ( Hemiprocne coronata ), യെല്ലൊ വെൻറ്ഡ് ബുൾബുൾ ( Pycnonotus goiavier ), ബാലി മൈന ( Leucopsar rothschildi ), ചുയിരാച്ചുക്ക് ( Caprimulgus affinis ), മിൽക്കി സ്റ്റൊർക്ക് ( Mycteria cinerea ), കാക്ക മീൻകൊത്തി ( Halcyon capensis ), വരയൻ കത്രിക ( Cecropis daurica ), ജാവ സ്പാരോ ( Lonchura oryzivora ) എന്നീ ഇനങ്ങളും ഇവിടെ സ്വൈരമായി വിഹരിക്കുന്നു.
ബാന്റെങ് ( Bos javanicus ), ചില്ലിൻഘം വൈൽഡ് കാറ്റിൽ , ഇൻഡ്യൻ മുന്റ്ജക് ഡീയർ ( Muntiacus muntjak ), ജാവ രുസ ഡീയർ ( Rusa timorensis ), കാട്ടുപന്നി ( Sus scrofa ), കടുവ , പുലി എന്നീ സസ്തനികളും, ഹാക്സ്ബിൽ കടലാമ ( Eretmochelys imbricata ), ഏഷ്യൻ വാട്ടർ മോണിറ്റർ ( Varanus salvator ) മുതലായവയും ഈ ഉദ്യാനം വാസസ്ഥലമാക്കിയിരിക്കുന്നു.
1930-ലാണ് അവസാനത്തെ ബാലി കടുവയെ റിപ്പോർട്ടു ചെയ്തിട്ടുള്ളത് .
ആഗസ്റ്റ് മുതൽ ഡിസംബർ വരെയാണ്  ബാലി ബരത് ദേശീയോദ്യാനം സന്ദർശിക്കാൻ അനുകൂല സമയം.
ഗില്ലിമാനുക് , സിങ്കരാജ തുടങ്ങിയ തുറമുഖ നഗരങ്ങളിലുള്ള റോഡുമാർഗ്ഗവും, കിഴക്കൻ ജാവ യിലെ കീറ്റാപങ് വഴി കടത്തുമാർഗ്ഗവും ഉദ്യാനത്തിലെത്തിച്ചേരാം .
ചിത്രശാല ബാലി സ്റ്റാർലിങ് ബെപ് ചീറ്റോഡൺ സെമിയോൺ കടൽകുതിര ബാലി ബരത് ദേശീയോദ്യാനത്തിലെ കണ്ടൽക്കാടുകൾ റാക്കറ്റ് റ്റെയിൽട് ട്രീപീ 1922-ൽ എം. സാൻവെൽഡ് കൊന്ന ബാലിനീസ് കടുവ ബാലി ബരത് ദേശീയോദ്യാനഭൂപടം അവലംബം പുറം കണ്ണി
വിക്കിവൊയേജിൽ നിന്നുള്ള ബാലി ബരത് ദേശീയോദ്യാനം യാത്രാ സഹായി West Bali National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാലി കടുവ ഇംഗ്ലീഷ് വിലാസം https://ml.wikipedia.org/wiki/Bali_tiger
ഇന്തോനേഷ്യൻ ദ്വീപായ ബാലിയിൽ മാത്രം കണ്ടിരുന്ന ഒരിനം കടുവയാണ് ബാലി കടുവ ( ശാസ്ത്രീയനാമം : Panthera tigris balica ) .
ഇവയ്ക് ഇന്ന് വംശനാശം സംഭവിച്ചു കഴിഞ്ഞു, 1937 സെപ്റ്റംബർ 27-നാണ് ഈ ഇനത്തിൽ പെട്ട അവസാന പെൺകടുവ വെസ്റ്റ് ബാലിയിൽ വെടിയേറ്റു കൊല്ലപ്പെട്ടത്.
ആവാസവ്യവസ്ഥയുടെ നാശവും വേട്ടയും ആണ് ഇവിടെ നാശത്തിനു വഴി തെളിച്ചത്.
ഒൻപതു ഇനം കടുവകളിൽ ഏറ്റവും ചെറുതായിരുന്നു ബാലി കടുവ.
ആൺ കടുവയ്ക്കു ഏകദേശം 90–100 കിലോഗ്രാം ആയിരുന്നു തുക്കം,  പെൺ കടുവക്ക് ആകട്ടെ  65–80 കിലോയും .
ആൺ കടുവയ്ക്കു വാൽ അടക്കം ഏകദേശം  220 സെ മീ  ആയിരുന്നു നീളം, പെൺ കടുവക്ക് ആകട്ടെ 195–200 സെ മീ  .
ബാലി കടുവകളുടെ ഗർഭ കാലം 14 - 15 ആഴ്ച ആണ്.
ഒരു പ്രസവത്തിൽ രണ്ടോ മുന്നോ കുട്ടികൾ മാത്രമേ ഉണ്ടാകുകയുള്ളൂ .
ജനന സമയം ഇവയുടെ ഏകദേശ ഭാരം 1.5 കിലോ മാത്രം ആയിരുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Panthera tigris balica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Panthera tigris balica .
The Bali Tiger The Sixth Extinction - Species Info - ബാലി കടുവ Archived 2011-02-21 at the Wayback Machine .
Save The Tiger Fund - Death of the Bali Tiger Archived 2008-05-11 at the Wayback Machine .
IUCN Red List of Threatened Species: Panthera tigris ssp.
balica
പൻട്രുക ഇംഗ്ലീഷ് വിലാസം https://ml.wikipedia.org/wiki/Pantruca
മാവുപയോഗിച്ചു നിർമ്മിക്കുന്ന ഒരു ചിലിയൻ തനത് ആഹാരപദാർത്ഥമാണ് പൻട്രുക .
എണ്ണയും വെള്ളവും ഉപയോഗിച്ച് മാവ് കുഴച്ച് ഉരുകളാക്കി വിവിധ രൂപത്തിൽ മുറിച്ചെടുത്ത് പച്ചക്കറി സൂപ്പിലോ ബീഫ് സ്റ്റോക്കിലോ ചേർത്ത് പാകപ്പെടുത്തിയെടുക്കുന്നു.
പൻഡോരി
പഞ്ചാബ് സംസ്ഥാനത്തെ ഝലം ജില്ലയിലെ ഒരു വില്ലേജാണ് പൻഡോരി ഝലം ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പൻഡോരി സ്ഥിതിചെയ്യുന്നത്.
(പൻഡോരി) വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് പൻഡോരി ൽ 486 വീടുകൾ ഉണ്ട്.
പൻഡോരിലെ സാക്ഷരതാ നിരക്ക് 66.75 ശതമാനമാണ്.
പൻഡോരിലെ 6 വയസ്സിനു താഴെയുള്ള കുട്ടികളുടെ എണ്ണം 235 ആണ്.
ഇത് പൻഡോരി ലെ ആകെ ജനസംഖ്യയുടെ 10 ശതമാനമാണ്.
2011 ലെ കാനേഷുമാരി പ്രകാരം 93.34 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 192.21 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
പൻഡോരിലെ 307  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 486 - - ജനസംഖ്യ 2349 1211 1138 കുട്ടികൾ (0-6) 235 132 103 പട്ടികജാതി 307 152 155 പട്ടിക വർഗ്ഗം 0 0 0 സാക്ഷരത 66.75 % 45.07 % 54.93 % ആകെ ജോലിക്കാർ 661 577 84 ജീവിതവരുമാനമുള്ള ജോലിക്കാർ 93.34 545 72 താത്കാലിക തൊഴിലെടുക്കുന്നവർ 192.21 283 38 ഝലം ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഝലം ജില്ലയിലെ വില്ലേജുകൾ അവലംബങ്ങൾ
പൗർണമിത്തിങ്കൾ (ടെലിവിഷൻ പരമ്പര)
പൗർണമിത്തിങ്കൾ ഒരു ഇന്ത്യൻ മലയാളം - ഭാഷാ ടെലിവിഷൻ സോപ്പ് ഓപ്പറ നാടകമായിരുന്നു .
ഷോ ഏഷ്യാനെറ്റ് ചാനലിൽ സംപ്രേഷണം ചെയ്തിരുന്നു.
ഡിസ്നി + ഹോട്ട്സ്റ്റാറിൽ സ്ട്രീമിംഗ് ചെയ്യുന്നു.
ചിത്ര ഷെനോയിയുടെ ഗുഡ് കമ്പനി പ്രൊഡക്ഷൻസ് ആണ് ഇത് നിർമ്മിച്ചത്.
ചിത്ര ഷെനോയ്, ഗൗരി കൃഷ്ണൻ, വിഷ്ണു നായർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു, നടൻ സായ് കുമാർ 14 വർഷത്തിനുശേഷം മിനി സ്‌ക്രീനിൽ തിരിച്ചുവരവ് നടത്തിയ പരമ്പരയായിരുന്നു ഇത്.
ടിആർപി റെട്ടിംഗുകളുടെ കുറവ് കാരണം 2021 ഏപ്രിൽ 17 ന് ഷോ അവസാന എപ്പിസോഡ് സംപ്രേഷണം ചെയ്തു.
കഥ സീസൺ -1
രഘുനന്ദനും രാജലക്ഷ്മിയും വർഷങ്ങൾക്ക് മുമ്പ് പ്രണയത്തിലായിരുന്നു, പക്ഷേ വിവാഹം കഴിച്ചിട്ടില്ല.
അവർ വേർപിരിഞ്ഞ് വേറെ വിവാഹം കഴിച്ചു.
25 വർഷങ്ങൾക്ക് ശേഷം അവർ വീണ്ടും കണ്ടുമുട്ടി.
രണ്ടുപേരും അവരുടെ കുടുംബത്തെ നയിക്കുന്നു.
രഘുനന്ദൻ അർബുദ രോഗിയും പൗർണമിയുടെ പിതാവുമാണ്.
രാജലക്ഷ്മി വിവാഹം കഴിച്ചത് പ്രതാപ് ശങ്കർ എന്ന ധനികനായ ബിസിനസുകാരനെയാണ്.
തന്റെ മരണശേഷം മകളെ പരിപാലിക്കാൻ രഘുനന്ദൻ രാജലക്ഷ്മിയോട് ആവശ്യപ്പെടുകയും രാജലക്ഷ്മി സമ്മതിക്കുകയും ചെയ്യുന്നു.
അവൾ പൗർണമിയെ വീട്ടിൽ കൊണ്ടുവന്ന് മകൻ പ്രേംജിത്ത് തന്നെ വിവാഹം കഴിക്കണമെന്ന് തീരുമാനിക്കുന്നു.
ഇണക്കങ്ങൾക്കും പിണക്കങ്ങൾക്കും ഒടുവിൽ പൗർണമിയും പ്രേം ശങ്കറും പരസ്പരം സ്നേഹത്തിലാകുന്നു.
പക്ഷേ പ്രേമിന്റെ മുൻകാമുകിയായ അനി പുഞ്ചക്കാടൻ അവരെ വേട്ടയാടിയിട്ടുണ്ട്.
ഈ സമയത്ത്, രാജലക്ഷ്മിയുടെ മാതാപിതാക്കളുടെ ബന്ധുക്കൾ വളർത്തിയ രാജലക്ഷ്മിയുടെ ഇരട്ട സഹോദരി സേതുലക്ഷ്മി രാജലക്ഷ്മിയോട് പ്രതികാരം ചെയ്യാൻ രാജലക്ഷ്മിയുടെ വീട്ടിൽ പ്രവേശിക്കുന്നു.
എന്നാൽ രാജലക്ഷ്മിയെ കൊല്ലാൻ ശ്രമിച്ചപ്പോൾ സേതുലക്ഷ്മി അറസ്റ്റിലായി.
ഏതാനും മാസങ്ങൾക്ക് ശേഷം പൗർണ്ണമി കിങ്ങിണി എന്നൊരു പെൺകുഞ്ഞിന് ജന്മം നൽകി.
സീസൺ -2
രണ്ട് വർഷങ്ങൾക്ക് ശേഷം, പ്രേമും പൗർണ്ണമിയും അവരുടെ മകൾ കിങ്ങിണിക്കൊപ്പം സന്തോഷത്തോടെ ജീവിക്കുന്നു.
എന്നാൽ അവരോട് പ്രതികാരം ചെയ്യാൻ അനി തിരിച്ചുവരുന്നു.
ഒരു ശത്രു ഉണ്ടായിരുന്നിട്ടും, പ്രേമിന് ഓർമ്മ നഷ്ടപെടുന്നതിലൂടെ ഒരു പുതിയ പ്രശ്നം അവർ അഭിമുഖീകരിക്കേണ്ടിവരുന്നു.
പൗർണ്ണമിക്കും പ്രേമിനും അവരുടെ ജീവിതത്തിലെ എല്ലാ പ്രതിസന്ധികളും മറികടക്കാൻ കഴിയുമോ ?
അഭിനേതാക്കൾ പ്രധാന കാസ്റ്റ് രഞ്ജനി രാഘവൻ (2019) / മനീഷ ജയസിങ് (2019) / ഗൗരി കൃഷ്ണൻ (2020-2021) - പൗർണമി പ്രേംജിത്ത് ശങ്കർ ലാൽ ചിത്ര ഷെനോയ് (ഇരട്ട വേഷം) രാജലക്ഷ്മി സേതുലക്ഷ്മി വിഷ്ണു വി നായർ - പ്രേംജിത്ത് ശങ്കർ ലാൽ മഹേഷ് (2019) / ലിഷോയ് (2020-2021) പ്രതാപ് ശങ്കർ ലാൽ ആഖ്യാതാവ്(എപ്പിസോഡ് 516) വിനുജ വിജയ് (2019) / സ്നേഹ ദിവാകർ (2020) / അപ്‌സര (2020-2021) - ശ്വേത നവാമി ഗയക് (2019) / ലെക്ഷ്മി പ്രമോദ് (2019-2020) / ലെക്ഷ്മി പ്രിയ (2020-2021) - ആനി പഞ്ചാക്കടൻ ബേബി അന്നകുട്ടി - കിംഗിനി ആവർത്തിച്ചുള്ള കാസ്റ്റ് കന്യഭാരതി / ദേവി ചന്ദന - വസന്തമല്ലിക ശരൺ പുതുമാന- നന്ദൻ രവികൃഷ്ണൻ ഗോപാലകൃഷ്ണൻ - പൗലോസ് ഷെമി മാർട്ടിൻ - ദീപ ഫാസിൽ റിഹാൻ - ആനന്ദ് സിനി വർഗ്ഗീസ് - അഡ്വ.
റാണി തോമസ് കുറുവില അനൂപ് ശിവസേനൻ - അഡ്വ.
തോമസ് കുറുവില മുൻഷി രഞ്ജിത്ത് - ശത്രുഘൺ a.k.a. ശത്രു ജോളി ഈസോ - കനക വഫ ആസ്റ്റർ - ശിവജ സായ് കുമാർ - രഘുനന്ദൻ റിഷി - രുദ്രൻ ചേർത്തല ലളിത - രുദ്രന്റെ അമ്മ ഫൈസൽ - മോഹൻ സരിത ബാലകൃഷ്ണൻ - കിംഗിനിയുടെ പരിചരണം പയ്യനൂർ മുരളി ഗോമാതി മഹാദേവൻ ജോസ് പേരൂർക്കട മീരാ വാസുദേവ് - സുമിത്ര (അതിഥി വേഷത്തിൽ) കൃഷ്ണകുമാർ മേനോൻ - സിദ്ധാർത്ഥ് (അതിഥി വേഷത്തിൽ) സജൻ പല്ലുരുത്തി - കാവൽക്കാരൻ (അതിഥി വേഷത്തിൽ) അവലംബം പുറത്തേക്കുള്ള കണ്ണികൾ
പൗസ് (ഏകകം)
നീളം അളക്കാനായി ഗ്രീസിലും അനുബന്ധപ്രദേശങ്ങളിലും ഉപയോഗിച്ചിരുന്ന ഏകകമായിരുന്നു പൗസ് ( ഗ്രീക്ക് : ποῦς , poûs ) .
കാലടിയാണ് പൗസിന്റെ അടിസ്ഥാനം.
പല കാലങ്ങളിലും പ്രദേശങ്ങളിലും ഇതിന്റെ സവിശേഷതകൾ നേരിയ വ്യത്യാസങ്ങളോടെ രേഖപ്പെടുത്തപ്പെട്ടിട്ടുണ്ട്.
നൂറ് പൗസുകൾ ചേരുമ്പോൾ ഒരു പ്ലെത്രോൺ രൂപപ്പെടുന്നു.
600 പൗസുകൾ ചേർന്ന് ഒരു സ്റ്റേഡ് (ഗ്രീക്ക് ഫർലോങ്), 5000 പൗസുകൾ ചേരുമ്പോൾ ഒരു മിലിയൻ (ഗ്രീക്ക് മൈൽ) എന്നിങ്ങനെ വലിയ ഏകകങ്ങൾ നിലവിലുണ്ടായിരുന്നു.
അലക്സാണ്ടർ ചക്രവർത്തിയുടെ വിജയശേഷമുള്ള ഹെല്ലനിക് യുഗത്തിൽ ഈ ഏകകങ്ങൾ യൂറോപ്പിലും മധ്യപൗരസ്ത്യദേശങ്ങളിലും പ്രചാരം നേടി.
വിവിധ പ്രദേശങ്ങളിലായി ഒരു പൗസിന്റെ മൂല്യം 296 മില്ലിമീറ്റർ മുതൽ 324 മില്ലിമീറ്റർ വരെ വ്യത്യാസപ്പെടുന്നതായി കാണുന്നു.
അതേപോലെ 15 മുതൽ 18 വരെ വിരലുകൾ ( daktyloi ) ആയാണ് വിവിധ പ്രദേശങ്ങളിൽ പൗസ് രൂപപ്പെടുന്നത്.
പൗളിൻ ഫൈഫർ ഇംഗ്ലീഷ് വിലാസം https://ml.wikipedia.org/wiki/Pauline_Pfeiffer